<classify> Mwanafalsafa wa kale Aristotle kwenye kitabu chake cha VIII na IX ndani ya Nicomachean Ethics aligawanya marafiki kwenye makundi matatu; Marafiki wa starehe friends for pleasure, marafiki wa faida friends for benefit na marafiki wa kweli utility friendship. Starehe sasa ndio pale unapata complimentary za kuingia Wasafi Festival au Fiesta bure kutoka kwa mshikaji wako au demu ambaye huna mpango naye lakini ndio hivyo tena mnangonoka tu halafu yeye hajui unnachowaza. Faida, rapa unaenda kwa prodyuza huna kitu anakupa biti bure, kwasababu ni kipaji Majani anakufanyia fea au sio. Aristotle mwishowe akamalizia kwa kusema, kama hivyo vitu vitakuwa havipo, wasiwasi wa ushikaji utapotea hivi. Kiukweli ukiwaza starehe au faida, urafiki wa kweli hauonekani kabisa yaani hautodumu. Anza na urafiki wa kweli halafu hizo starehe na faida zitafuata wanangu au sio. Wasanii wa sampuli hii ni wachache. Hii inanifanya nitazame gemu kiujumla, kuangalia baadhi ya wasanii au msanii vs prodyuza na wadau wengineo ambao wana chemistry wao kwa wao.Bongo orodha ndefu ya wasanii na wanafamilia wengine wa muziki kama vile DJ na watangazaji walio na chemistry lakini haikujengwa hivi hivi, kuna historia nyuma, hapa nitaigusia baadhi; Dj Emperor RugeKuna kitu kinaitwa Talent and Power of Association, yaani kwa kizaramo chetu ni Kipaji na nguvu na ushirika. kwenye kitabu changu kilichopo kwenye mchakato nimeligusia hili. Inawezekana una uwezo fulani, ila huwezi amini uwezo wako hautofanikiwa bila kuwa na watu. Watu ni kila kitu, na sio kila mtu anafaa awepo katika kutengeneza jambo lako au lenu. Ukiwangalia Joseph Kusaga na marehemu Ruge Mutahaba haikuwa bure tu, walikutana watu wenye passion ya muziki na ubunifu wakaunganishwa kwenye ungano la uthubutu lililoivalisha nguo Bongo Flava kwa maana walivyoanza kama Clouds FM hakuna aliwakubali haraka, vipi mbona wanapiga muziki wa kihuni? Lakini leo, wamefanikisha ndoto za wahuni, ukitafakari unagundua chemistry yao ilikuwa sio ndogo kabisa. Kukutana kwenye madisko miaka ya tisini, Joseph Kusaga akijulikana kama Dj Emperor huku mwenzake marehemu Ruge akiwa mpenzi msikilizaji wa muziki wakakutana, mwishowe wakakamilimisha linaloonekana leo. Hii si bure, chemistry ndio imeleta mafanikio haya. Hawa ni wanamapinduzi. AY FA Hawa jamaa tukisema ni GOAT atakeyebisha labda hafuatilii au hajui muziki. Mwanzoni mwa miaka ya 2000 ndipo majamaa walifanya mambo rasmi. Wakatoka na kundi lao la East Coast Team. Kikosi chenye ujazo wa aina yake, GK, Snare, O-Ten, Lady Jay Dee, Buff G na wengineo. Baadae wakafanya wao kama wao. Habari ndio hiyo, Nangoja ageuke n.k. Kweli walimngoja! Kipindi hicho AY kaja mjini, kulala kwenye kontena, kupigwa tafu na washikaji kadhaa akiwemo GK na wanae wa East Coast mpaka kusimama alipo unagundua kuwa ukiwa unajua unapoelekea huwezi kukosea njia mpaka hapa walipo na walipoineemesha Bongo Flava na mifuko yao. Joh Makini Lord EyezWalikuja na utambulisho wa A city kwenye ngoma zao, kila mmoja akiwakilisha chama lake. Joh River Camp na Lord Nako 2 Nako. Enzi hizo mtaa unakubali ndio unaenda kurekodi. Kipindi hicho majukwaa yalitegemewa, unapanda jukwaani unapata shangwe, halafu prodyuza anakuona. Walihaso kwelikweli, inasemekana trip ya Dar Joh alipitisha daftari la mchango Daraja mbili, mwamba anaingia Dar mbishe zinaanza, Joh na Hawapendi, Izzy na Mandezi. Wakaja na Sanaa, Lord ft Joh mpaka leo wakasimamisha Weusi. Kabla ya 2014 ikawekwa bayana Izzy alipumzishwa kwa maswala ya nidhamu, lakini hatukusikia wakidisiana au kumaindiana. Kama ilikuwepo, ilikuwa kiume zaidi. Kila mmoja alikuwa na lake. Izzy na wenzake. Mwishowe Izzy akarudi kwa kishindo. Japo watu walidhani washikaji wangezinguana sana lakini wapi. Hii inanifunza kuwa mtu mzima akikosea, anatulia. Yawezekana Izzy alikosea, kwa heshima akapoa. Ushikaji ukaendelea na kazi zikaja. Ukinambia tangu amerudi Weusi, kaja na bonge la comeback, Ile Saa na Showtime jamaa kaua, kafunika. Sikiliza ile flow na octave lenyewe. Jamaa hachuji. Pembeni Joh anafanya kitu amazing. Ishu yangu ni namna ambavyo tunavyoweza kutumia wenzetu kufika tunapotaka, ila kwa nidhamu, kuheshimiana na kuchukuliana. Izzy na Joh ni real nigga on this game! Diamond Romy Jones Jamaa ni ndugu, mama zao ni dada. Wameipeleka Bongo Flava kimataifa kwenye mabega yao, huyu akiimba, huyu akifanya disc jocking. Wakati Mondi akikulia Tandale, mwenzake alikulia Kinondoni kabla ya kuwa pamoja zaidi. Romy alianza unyamwezi kabla ya mwenzake akawa na connection kidogo. Hivyo inasemekana akawa daraja kumpandisha mwenzake kwenye ramani ya Bongo Flava. Walipambana pamoja jamaa akiwa DJ wa Mondi mpaka, leo wakaikuza WCB. Wenyewe wanakuambia kampuni za Wasafi ni family business. Ndio ni kweli, ndugu au rafiki kama anaweza mpe nafasi. Mie naamini kuwa Wabasi, wape mashavu, wape nafasi na wape muda. Ikiwa anaweza au anajitahidi kwenye lile una uwezo nalo, usimpe ili usionekane unapendelea? Siamini hivyo, tukiacha hizo sanaa za ubunifu, hata ajira yoyote ninaweza mpa mtu nafasi. Kama anaweza, isije akaharibu kazi tu. Mimi pia kama unajua siwezi, usinipe. Ila kama naweza, kwanini unibanie Mbasi wangu? Chindoman, JCB WatengwaKama unafuatilia muziki wao wa Hip Hop, Ragga na Reggae kutoka pale Arusha, ni kundi linalotajwa kuwa na wasanii wengi Afrika lililoanzishwa mwaka 1999. Ma-GOAT Hawa. Cha kwanza, kwa sasa kutokana na michakato ya kimaisha, Chindoman yupo pale Los Angeles, JCB yupo Chuga anakwenda nje anarudi. Wengine akiwemo prodyuza Daz Naledge, Chabba, Donnie, Alwatan Kwelle, Ghost, Kekuu, D Wee, Lau, Mathieu, Ghetto Queen, Chaca na wengineo. Ukitaka ugundue kuwa wanakubaliana, wanachukuliana na love ya hela ote ni unaposikia ngoma zao. JCB na Chindo lazima watajane hawa mabraza. Peace kwa mwanangu Makalla na sharauti nyinginezo. Muziki wameufanya kwa kiwango kikubwa sana knowledge walioitoa ni kubwa sana wazee hawa wa pale Tindigani mitaa ya Kijenge Juu. Maisha wameyapatia, kwakuwa maisha ni upendo na kuchukuliana. Kundi lililodumu na linaloendelea kusimama mpaka leo. Wameshaweka msingi mkubwa, naamini wanaandaa vijana wajao kwenye gemu. Harakati za Saving Underground Artist SUA wana mchango wa moja kwa moja. Kijenge Juu, Arusha nzima lifestyles yao imewaathiri vijana kwa hatua kubwa waliyopiga kwenye michakato yao na Hip Hop kwa ujumla, vijana walipata baraka za malezi ya Mzee Lotuno.Chemistry imezingatiwa mpaka leo na ukubwa wao wapo pamoja. Ukiona watu wapo hawafanyi, husikii hata skendo yoyote kuwahusu. Jua wame-maintain. Bdozen Adam MchomvuHawa jamaa wanajua, wameweza kuwa na chemistry nzito iliyozaa kipindi bora cha burudani cha mchana, XXL pale Clouds FM. Hamis Mandi Bdozen, mhasibu anapoitwa King of Afternoon Show kuna mtu nyuma yake anaweka mambo sawa tukiacha wazalishaji wa vipindi ambao wamei-shape XXL kama kina Soudy Brown, Perfect, Dickson Swai na wengine, mtu huyu ni Baba Jonii ni presenta mwenye ujazo wa hali ya juu, watu wanapokuwa wamepoa akiwepo lazima mambo yawe mazuri, wanacheka. Yuko na mzaha mwingi wenye maarifa ndani yake. Redio inahitaji mtu kama huyu sana na ndio sababu ya Bdozen kungaa zaidi na pia chemistry yao imefanya wawe presentaz wanaofuatiliwa na kuigwa sana. Wameathiri media nyingine kwa uchagizaji wao wa maneno. Ama nini imekuwa msemo mkubwa sana kwenye redio za burudani. Motto yao ni A brother from another mother wametengeneza ushikaji ambao umeathiri kazi yao na kuupaisha mziki kwa redio na majukwaa kama Fiesta, After Xul Bash na mengineyo. Master Jay P FunkNilianza na Ruge na Kusaga, nafunga na hawa jamaa. Maana Bongo Flava na hivi vichwa vinne huwezi kutoizungumza. Walianza muziki kitambo na prodyuza wengine jamaa wamesimama mpaka leo wapo, Hawa ndio madingi wa huyu mtoto Bongo Flava. Inasemekana jina lenyewe, Bongo Flava lilianzia studio kwa Majani pale Bongo Records. Kipindi hicho wanatoa ngoma kila wiki, huku wakisikiliziana na kupeana changamoto. Ushindani wa aina yake. Kitu ambacho wengi wangesema uadui lakini ikawa tofauti, huku wakiwa wamebeba maono juu ya fyucha ya muziki wetu. Leo hii wamesimama, wanaangalia mambo yanavyoenda sanasana wakishauri sio kuzalisha muziki. Wengi hawajui lakini Master Jay enzi hizo akioa, Majani alikuwa best man wake. Ni aina ya washikaji ambao ni kawaida mmoja kumchana mwenzake kwenye kile wanachoamini katika muziki, wakati Harmorapa wengi wakidai sio mwanamuziki akiwemo Master Jay, kwa P Funk ilikuwa tofauti. Sasa hivi Majani kageukia kuzalisha muvi, mwenzake Jay anapambana na biashara zingine studio akimwachia Marco Chali kwa usimamizi, inasemekana ana hisa pale MJ Records.Chemistry inaangaliwa kwenye kupeana changamoto mpaka kumkuza mtoto huyu Bongo Flava. Kashakuwa mkubwa wameachia wengine. Ni sawa na binti kakua sasa katoka nyumbani, huku mtaani atakutana na walimu, watongozaji na washauri wengi. Yupi ana nia njema na huyu binti? Je, wewe unayemshauri au uliyemtongoza uanzishe uhusiano?Aliyemtongoza, je ana mpango wa kumtunza vyema? Au anataka kuzugazuga na kusepa? Kazi walishaimaliza baba mkwe Majani na mjomba mtu Jay!Mai tekii: Aangalia sana watu unaokaa nao au marafiki zao. Urafiki sio bata na pia michongo ya kusaka hela na fyucha pia. Hata kwenye mapenzi wanangu, mkitaka mdumu, tengenezeni Ubasi ndani yenu, mtanambia mtakavyodumu. Tazama unaye-hang naye, kuna connection au chemistry yoyote? Weka comment yako hapo chini!  <topic>: BURUDANI 